Атаһы — Богословский  Михаил Михайлович (өлкән) (1826—1893), Мәскәү дини семинарияһын тамамлай, Мәскәү опекун советының Һаҡлыҡ ҡаҙнаһында өлкән бухгалтер булып эшләй.  Хеҙмәтен статский советник чинында  тамамлай. Отставкаға сыҡҡандан һуң Мәскәүҙә Д.А. Олуфьев йорттары идарасыһы була. Эмериталь кассаһы идараһы ағзаһы була, уға  нигеҙ һалыусыларҙың береһе уның ҡустыһы, протоиерей И.М. Богословский-Платонов.